b'\n_START_ARTICLE_\nAlbena\n_START_PARAGRAPH_\nAlbena (bulgarsk \xd0\x90\xd0\xbb\xd0\xb1\xd0\xb5\xd0\xbd\xd0\xb0) er en by i Dobritsj oblast i det nord\xc3\xb8stlige Bulgaria. Albena ligger ved Svartehavet, 12\xc2\xa0km fra Balchik og 30\xc2\xa0km fra Varna. N\xc3\xa6rmeste flyplass er Varna lufthavn. Byen ble bygget p\xc3\xa5 midten av 50-tallet som turistby, og det er derfor bortimot ingen innf\xc3\xb8dte innbyggere._NEWLINE_Byen ble \xc3\xa5pnet i august 1969, og hadde da ni hoteller og fire restauranter. I dag huser byen 43 hoteller med 14\xc2\xa0900 senger, samt mange restauranter og butikker, inkludert basarer. Turistsesongen varer fra mai til slutten av oktober, hvorav hovedsesongen er fra juli til midten av august. I vinterm\xc3\xa5nedene ligger Albena \xc3\xb8de._NEWLINE_Byen er navngitt etter en kvinnelig karakter fra en fortelling av den bulgarske forfatteren Yordan Yovkov. Albena er et bulgarsk kvinnenavn.'